उन्होंने कहा, ‘खेलगांव में काफी अच्छी सुविधाएं मिल रही हैं. हमें यहां किसी तरह की कोई परेशानी नहीं है. हम सुबह खेलगांव में भी अभ्‍यास करते हैं जबकि शाम को स्टेडियम जाते हैं.’ यह पूछने पर कि क्या भारत को घरेलू रिंग में उतरने का फायदा मिलेगा, अमनदीप ने कहा, ‘मुक्केबाजी की स्पर्धाएं एसी स्टेडियम में होती हैं इसलिए मुझे नहीं लगता कि इससे अधिक फर्क पड़ेगा कि हम किस देश के रिंग में उतर रहे हैं. हमें लेकिन निश्चित तौर पर घरेलू दर्शकों की मौजूदगी का फायदा मिलेगा.’